(3)Need muudatused kuuluvad aluslepingu kohaldamisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõik liikmesriigid kohaldavad neid ühetaoliselt.

(3)Need muudatused kuuluvad aluslepingu kohaldamisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõik liikmesriigid kohaldavad neid ühetaoliselt.

ON VASTU VÕTNUD KÄESOLEVA MÄÄRUSE:

Artikkel 1

Nõukogu määrust (EL) nr 269/2014 muudetakse järgmiselt.

(1)Artikli 3 lõikesse 1 lisatakse järgmine punkt:

„h) füüsilised või juriidilised isikud, üksused või asutused, kes aitavad kaasa käesoleva määruse, nõukogu määruse (EL) nr 833/2014, nõukogu määruse (EL) 2022/263, nõukogu määruse (EL) nr 692/2014, nõukogu otsuse 2014/145/ÜVJP, nõukogu otsuse 2014/512/ÜVJP, nõukogu otsuse (ÜVJP) 2022/266 või nõukogu otsuse 2014/386/ÜVJP sätetest kõrvalehoidmisele või nendest möödahiilimisele;“.

(2)Artikkel 6a asendatakse järgmisega:

„Artikkel 6a

1. Erandina artikli 2 lõikest 2 võivad liikmesriikide pädevad asutused anda loa teha Krimmi kaubasadamaid haldavale riigiettevõttele makseid Kertši kalasadamas, Jalta kaubasadamas ja Jevpatorija kaubasadamas osutatud teenuste eest ning Gosgidrografija poolt ja Krimmi kaubasadamaid haldava riigiettevõtte sadamaterminalifiliaalide poolt osutatud teenuste eest.

2. Asjaomane liikmesriik teavitab teisi liikmesriike ja komisjoni igast lõike 1 alusel antud loast kahe nädala jooksul alates loa andmisest.“

3) Artiklisse 6b lisatakse järgmised lõiked:

„4. Erandina artiklist 2 võivad liikmesriigi pädevad asutused tingimustel, mida nad asjakohaseks peavad, anda loa vabastada teatavad I lisa kandes 91 nimetatud üksusele kuuluvad külmutatud rahalised vahendid või majandusressursid või teha teatavad rahalised vahendid või majandusressursid sellele üksusele kättesaadavaks, olles eelnevalt kindlaks teinud, et sellised rahalised vahendid või majandusressursid on vajalikud selleks, et viia lõpule tehingud, sealhulgas müügitehingud, mis on rangelt vajalikud selleks, et lõpetada 31. detsembriks 2022 ühisettevõte või muu juriidiline kokkulepe, mis on sõlmitud enne 16. märtsi 2022 ja milles osaleb määruse 833/2014 XIX lisas osutatud juriidiline isik, üksus või asutus.

5. Erandina artiklist 2 võivad liikmesriigi pädevad asutused anda tingimustel, mida nad asjakohaseks peavad, loa vabastada teatavad I lisa kandes 101 nimetatud üksusele kuuluvad külmutatud rahalised vahendid või majandusressursid või teha teatavad rahalised vahendid või majandusressursid sellele üksusele kättesaadavaks, olles eelnevalt kindlaks teinud, et sellised rahalised vahendid või majandusressursid on vajalikud selleks, et lõpetada selle üksusega enne 3. juunit 2022 sõlmitud või muul moel selle üksusega seotud tehingud, lepingud või muud kokkulepped hiljemalt [väljaannete talitus: palun lisada kuupäev: 3 kuud pärast käesoleva määruse jõustumist].

6. Asjaomane liikmesriik teavitab teisi liikmesriike ja komisjoni igast käesoleva artikli alusel antud loast kahe nädala jooksul alates loa andmisest.“

Artikkel 2

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel,